मर्स्याङ्दी गाउँपालिका

लमजुङ जिल्लाका चार गाउँपालिकाहरू मध्ये एक हो।  विसं २०७३ सालमा सङ्घीय मामिला तथा स्थानीय विकास मन्त्रालयले ७५३ स्थानीय तह लागू गर्दा लमजुङ जिल्लामा साविकका घनपोखरा, खुदी, ताघ्रिङ, घेर्मु, बाहुनडाँडा, सिम्पानी र भुलभुले गाउँ विकास समितिहरूलाई समेटेर मर्स्याङ्दी गाउँपालिका घोषणा गरेको थियो।

भौगोलिक अवस्थिति
मर्स्याङ्दी गाउँपालिकाको क्षेत्रफल ५९७.२५ वर्ग किलोमिटर रहेको छ। यो गाउँपालिका ९ वडाहरूमा विभाजन गरिएको छ। यस गाउँपालिकाको सिमाना पूर्वमा गोरखा जिल्ला र दोर्दी गाउँपालिका, पश्चिममा क्व्होलासोथार गाउँपालिका र कास्की जिल्ला, उत्तरमा मनाङ, कास्की र गोरखा जिल्ला तथा दक्षिणमा बेसीसहर नगरपालिका, दोर्दी र क्व्होलासोथार गाउँपालिका रहेका छन्। 
जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १७,०८० रहेको छ भने यहाँ ४,५५० घरधुरी रहेका छन्।
सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, लमजुङ, नेपाल 

श्रेणी:लमजुङ जिल्लाका गाउँपालिकाहरू
श्रेणी:गण्डकी प्रदेशका गाउँपालिकाहरू‎